**Snever:** Denne artikkelen er snevrere enn hva tittelen skulle tilsi. Den dekker kun ett eller få av de emner man kunne forvente skulle bli behandlet under dette oppslagsordet.
Video- og dataspill har hatt en plass innen norsk kultur siden 1950-årene, og har vokst til å bli en større bransje og en populær hobby.

I en undersøkelse fra Medietilsynet i 2020, vises det til at 86 % av norske barn og ungdom fra ni til atten år spiller dataspill. I samme gruppe vises det til at 96 % av gutter og 76 % av jenter spiller dataspill, der sistnevnte gruppering hadde en økning på 13 prosentpoeng siden 2018. I Statistisk sentralbyrås (SSB) mediebarometer for 1999, ble det vist til at 68 % av gutter i alderen 9–15 år spilte TV-spill eller brukte en hjemme-PC daglig, i motsetning til 32 % av jenter i samme aldersgruppe. Eldre aldersgrupper spiller tilsynelatende i en mindre grad: I SSBs mediebarometer for 2021 ble det vist til at 45 % av befolkningen under 45 år spilte hver dag, og i aldersgruppen 45 år og eldre var det litt flere kvinner enn menn som spilte videospill.

Historie
--------

### 1950-årene

Datamaskinen NUSSE, utstilt på Norsk Teknisk Museum.
I 1954 viste dosenten Ole Amble fram spillet *NIM* (basert på Nim) for presentasjonen av den første digitale datamaskinen i Norge, NUSSE. *NIM*, et «fyrstikkspill» som kan ligne noe på bondesjakk, gikk ut på at spilleren skulle «trekke et antall fyrstikker» (slukke kontrollamper) fra tre grupper. Vinneren var den av de to spillerne (hvorav én var selve datamaskinen) som trakk den siste. Spillet er ansett som det første dataspillet utviklet i Norge, og et av de første i verden.[]

### 2010-årene

I 2019 la kultur- og likestillingsminister Trine Skei Grande fram regjeringens dataspillstrategi, som gjaldt i årene 2020–2022. Strategien hadde fokus på spillkultur og utvikling av norsk næringsliv, samt inkludering. Den inkluderte også et budsjett på 24,4 millioner norske kroner, rettet til den norske spillbransjen, og hadde som mål å doble støtten innen 2022. Samme år ble det også åpnet for e-sport i Oddsen hos det statlige lotteriselskapet Norsk Tipping, blant annet innen *League of Legends* (2009), *Hearthstone* (2014), *Rocket League* (2015) og *Counter-Strike: Global Offensive* (2012).

### 2020-årene

I desember 2023 kunngjorde kultur- og likestillingsminister Lubna Jaffery at et nasjonalt kompetansesenter for dataspillkultur skal åpnes i 2024, underordnet Norsk filminstitutt. Dette ble kunngjort sammen med en ny dataspillstrategi for 2023–2026 som bygger på den for årene 2020–2022.

Referanser
----------

1. ↑  Johannessen, Lotte Solheim (6. juli 2023). «Dataspill er Norges største kultureksport: Dette selskapet hadde rekordomsetning i fjor». *NRK*. Besøkt 12. desember 2023.
2. ↑  «Halvparten av alle nordmenn under 45 år spiller dataspill hver dag - PressFire.no». *www.pressfire.no* **(engelsk)**. Besøkt 12. desember 2023.
3. ↑  «Rapport: Stor optimisme i spillbransjen». *NFI* **(norsk)**. Besøkt 12. desember 2023.
4. 1 2  Medietilsynet (15. april 2020). «Undersøkelse fra Medietilsynet: Nesten ni av ti barn og unge spiller dataspill». *kommunikasjon.ntb.no* **(norsk)**. NTB. Besøkt 12. desember 2023.
5. ↑  «Norsk mediebarometer 1999». *ssb.no* **(norsk)**. 15. april 2000. s. 10. Besøkt 14. desember 2023.
6. ↑  Fossum, Erik (7. juni 2022). «Halvparten av alle nordmenn under 45 år spiller dataspill hver dag - PressFire.no». *www.pressfire.no* **(engelsk)**. Besøkt 14. desember 2023.
7. ↑  «Norsk mediebarometer 2021». *SSB*. Besøkt 14. desember 2023.
8. 1 2  Haraldsen, Arild (1999). *forunderlige reisen gjennom datahistorien*. Norge: Tano Aschehoug. s. 74–75. ISBN 8251838320.
9. ↑  (no) NUSSE i Store norske leksikon, besøkt 12. desember 2023.
10. 1 2  Eriksen, Eilert (12. juni 1954). *«Nusse» – en moderne slave*. *Aktuell nr. 12 – 10. årgang*. Oslo: Ukebladet Aktuell A/S. s. 19. CS1-vedlikehold: Dato og år (link)
11. ↑  Froholt, Joachim (6. juni 2020). «Hva var det første norske dataspillet?». *Spillhistorie.no*. Besøkt 12. desember 2023.
12. 1 2 3  Rodem, Audun (4. september 2019). «Slik blir regjeringens nye spillstrategi». *Gamer.no* **(norsk)**. Besøkt 14. desember 2023.
13. ↑  Rodem, Audun (5. mars 2019). «Norsk Tipping skal få e-sport inn som spillobjekt på Oddsen». *Gamer.no* **(norsk)**. Besøkt 14. desember 2023.
14. ↑  Rodem, Audun (14. desember 2023). «Slik blir regjeringens nye spillstrategi». *Gamer.no* **(norsk)**. Besøkt 14. desember 2023.
15. ↑  «Arbeidet med regjeringens nye dataspillstrategi i gang». *Regjeringen.no*. Kultur- og likestillingsdepartementet. 28. januar 2022. Besøkt 14. desember 2023.
16. ↑  Mo, Kjersti; Pedersen, Bern Erik. «Ny strategi for dataspill – styrker NFI på spillfeltet». *NFI* **(norsk)**. Besøkt 14. desember 2023.